Zapisnik sa 2. sjednice Nastavničkog vijeća održane 6. rujna 2019.

Dnevni red:

1.Uspjeh učenika, izostanci, odgojne mjere i realizacija fonda sati za šk. god. 2018./2019.

2.Usvajanje Godišnjeg izvješća o radu za šk. god. 2018./2019.

3.Izvješće o stanju sigurnosti za šk. god. 2018. /2019.-drugo polugodište

4.Izbor članova Povjerenstva za kvalitetu

5.Škola za život i među predmetne teme

6.Novi Pravilnik o načinima, postupcima i elementima vrednovanja učenika u osnovnoj i srednjoj školi

7.Razno

1. Pedagoginja K. J. je izvijestila o uspjehu i izostancima učenika nakon dopunske nastave i popravnih ispita. U šk. god. 2018./2019. u našu školu je bilo upisan 601 učenik. Na kraju nastavne godine 480 učenika j bilo pozitivno ocijenjeno, 11 neocijenjeno, a 89 upućeno na dopunsku nastavu. Od njih 89, 30 je upućeno na popravne ispite. Nakon popravnih i predmetnih ispita, 11 ih nije položilo ispit pa je ukupno 31 učenik upućen na ponavljanje razreda. Izostanci učenika su se drastično povećali pa je pedagoginja apelirala na razrednike i nastavnike da roditelje pozovu na suradnju kako ne bi olako opravdavali izostanke svoje djece s nastave jer to rezultira lošijim uspjehom učenika.

Realizacija fonda sati u šk. god 2018./2019. je zadovoljavajuća.

2. Ravnateljica je podnijela Godišnje izvješće o radu škole za šk. god.2018./2019. Posebno je izdvojila novčana ulaganja za poboljšanje materijalnih uvjeta rada u školi. Nastavničko Vijeće jednoglasno daje prijedlog Školskom odboru za usvajanja Izvješća.

Godišnje izvješće je jednoglasno usvojeno.

3. Ravnateljica je podnijela Izvješće o stanju sigurnosti u 2018./2019.-drugo polugodište i izdvojila podatak da je tijekom polugodišta 176 učenika zbrinuto zbog zdravstvenih poteškoća.

4. Tajnom procedurom su izabrani članovi Povjerenstva za kvalitetu. To su: Krznar D., Šukan V., Dlesk M., Savić Lj. Radit će u Povjerenstvu iduće četiri školske godine.

5.Ravnateljica je izvijestila o usavršavanju nastavnika, ravnatelja i stručne službe za uvođenje Škole za život. Škola za život se uvodi u 1. razrede četverogodišnjih srednjih škola iz predmeta Hrvatski jezik, Engleski jezik, Njemački jezik i Matematika. Među predmetne teme koje obuhvaćaju sedam područja uvode se u sve predmete trogodišnjih i četverogodišnjih zanimanja. Broj tema i područja nije propisan, ali u godišnjim planovima svi nastavnici trebaju jasno istaknuti MPT . Svi nastavnici trebaju u tabličnom obliku poslati predviđene među predmetne teme koje će obraditi u pojedinim razredima. Ravnateljica je obavijestila da tijekom listopada i studenog očekuje posjet stručnih timova MZOO koji će u školi educirati nastavnike u provođenju Škole za život. Nastavni programi s MPT će biti objavljeni u Školskom kurikulumu. Pedagoginja je naglasila da Godišnji plan rada razrednika treba biti upisan u e-dnevnik u trajanju od 35 sati i da Planom trebaju biti obuhvaćene MPT.

6. Ravnateljica nas je upoznala s novim Pravilnikom o načinima, postupcima i elementima vrednovanja učenika u osnovnoj i srednjoj školi koji je stupio na snagu 5. rujna 2019. Posebno je naglasila da na prvom satu nastave učenike upoznamo s novim Pravilnikom i temeljito ga pročitamo roditeljima na 1. roditeljskom sastanku. Izdvojila je članak 5 koji se odnosi na vrednovanje postignute razine ostvarenosti odgojno-obrazovnih ishoda i kompetencija učenika s teškoćama.

Posebno je naglasila da bilješke nastavnika u e-dnevniku trebaju biti svima razumljive, uočljive i jasne

7.Pod točkom Razno jednoglasno je prihvaćena Molba učenika H. J. o prijelazu iz 2.THK razreda u 2. ugostiteljski razred –konobari. Jednoglasno je prihvaćena Molba učenice G. M. koja je upisana u 1.trgovački razred i želi nastaviti školovanje u 1.ugostiteljskom razredu za zanimanje konobar.

A.S. je izvijestila o rezultatima Probnih nacionalnih ispita za učenike 3. r. srednje škole iz Hrvatskog jezika i Matematike. Naši učenici su postigli riješenost 52% što je zadovoljavajuće.

Ravnateljica je uputila nastavnike da pomoć oko administracije u e-dnevniku i e-matici mogu zatražiti od C. B. i M. I., a pomoć oko upotrebe i održavanja informatičke opreme od V. D. i D. P. će i dalje elektroničkom poštom slati službene obavijesti nastavnicima .

 Zapisničarka: Komin V.